JohanHeinsen/ENO huggingface dataset:
Odense Adresse-Contoirs Efterretninger, 1838-03-20
Ved Swinemunde var, som Følge af flere Dages stærke, Tø, Floden den 2 d. bleven aaben, ligesom ogsaa Jsen tilsøes var betydelig aftagen. - Jfølge Brev fra Liban af 5 Marts var Havnen der endnu tillagt, men Rheden og Havet, saa langt man kunde see, vare frie for Jis. Ved Riga vare deri, mod den 3 Marts Havnen og Rheden fast tillagte. - Den Caledoniske Kanal var endnu den 24 Februar upassabel formedelst Jis. - Jndløbet til Texel var den 1 Marts aldeles aabent og en Mængde Skibe var dertil ankommet; derimod var Farvandet til Amsterdam endnu aldeles tillagt. - Tilstanden ved Kjøbenhavn viser følgende Anmeldelse under Skibs-Efterretninger i Handelstidenden af 16 Marts: "Hertil ankommer endnu dagligen Slæder fra Skaane.
Odense Adresse-Contoirs Efterretninger, 1838-03-20
Den 17 Marts er Viinhandler Carl Georg Leinfelders Boe taget under Skifterettens Behandling, som fallit Ved Børsauction den 13 Marts solgtes det Handelshuset, Weil & Gersons Bo tilhørende Handels-Establissement paa Jsland for 10,000 Rbd. r. S.
Odense Adresse-Contoirs Efterretninger, 1838-03-20
Ledige Embeder. Under det danske Cancellie: Byfoged-Embedet i Thisted samt Herredsfoged-Embedet i Hillerslev, og Hundborg Herreder. - Under Sundheds-Collegier: Districtschirurgicatet for Aalborg By samt Kjær og Fleskum Herreder.
Odense Adresse-Contoirs Efterretninger, 1838-03-20
Reisende over Storebelt, fra 14 til 18 Marts. Fra Fyen til Sielland; Studenterne Marzetta og Søltoft; Pastor Laurent; Hosekræmmerne Berg, Ravn og Petersen; Silke= og Klædehandler Jansen; Hr. Lassen; Hr. Jørgensen; Kjøbmd. Liefmann, Galten, Petersen, Jürgens, Dehn, Cohn, Hartvig, Reddelin, Hernbrodt, Knauer og Bellingrath; Handelsfuldm. Torp, Holbek, Schmidt, Danding, Freund, Sichel- og Bolck; Etatsraad Kock; Bagermester Enevoldsen; Justitsraad Dræbye; Bomuldsfabrikant Salomonsen; TørfabrikantRenck; Cand. phil. Thorup, Forvalter Bülow; Lieuten. v. Schultz og v. Sehested; Chirurg Hansen, Fra Sielland til Fyen: Hr. v. Papen, Destillateur Gumbinner; Kjøbmd. Evans, Westrup, Schenck og Hvalsøe; Particulier v. Bocard; Hr. W. Bellmann; Handelsfuldm. Larsen; Skibscapit. Kierumgaard; Kniplingshandler Jensen; Farversvend Block.
Odense Adresse-Contoirs Efterretninger, 1838-03-20
J St. Knuds Kirke holdes Onsdagen den 21de Fasteprædiken af Hr. Pastor Wiberg.
Odense Adresse-Contoirs Efterretninger, 1838-03-20
Bekjendtgjørelsen i denne Avis No. 39 angaaende den ulykkelige Jldebrand, der fandt Sted den 4 Marts i Ølsted, Bye, Sønderbrobye Sogn, er desværre, aldeles overeensstemmende med det Passerede. Det er saaledes alt kommen til Manges Kundskab, hvilken høist sørgelig Skjebne Fæstegaardmand Peder Clausen i Ølsted har fristet. Deeltagende Medmennesker tilønske ham vist Bistand og Kraft, fra Gud, til med Taalmod at gjennemgaae denne haarde Prøvelse, idet Jldens Magt ikke alene tilintetgjorde alle hans Eiendele - men og hans Kone og to Børn fandt en ynkelig Død i Luerne. Megen Trøst vilde den Ulykkelige finde i kjærlige Medmenneskers Deeltagelse og deres Beredvillighed til ved milde Gaver at lindre ham i sin betrængte Tilstand. Desforuden mistede og en gammel Aftægtskone og 3 Tjenestefolk Alt. Gud velsigne Enhver, der og ved denne Leilighed føler sig opfordret til at bevise sand Menneskekjærlighed! De Gaver, som maatte blive sendte til disse Brandlidte, modtages med Taknemmelighed af Undertegnede, og skulle blive anmeldte i denne Tidende. Eensomhed og S. Brobye den 16 Marts 1838. Warberg, Krag, Sognepræst. Godsforvalter. Gaver, som maatte ydes i dette velgjørende Øiemed, modtages ligeledes med største Beredvillighed paa Fyens S. Hempel. Stifts Adressekontoir. Protest.
Odense Adresse-Contoirs Efterretninger, 1838-03-20
J Anledning af den i disse Tidender falbudne Forpagtning af Gaarden Steensmark, under det saakaldte Stamhuus Benzon i Jylland, tjener Vedkommende til Efterretning, at Undertegnede er den eneste legitime og af Lehns-Contoiret. til Overflod anerkjendte og ved en mere end 30 Aars, ubestridte Besiddelse hævdede Posessor af de Capitaler 143,000 Rd., hvis Substanz fra Penge er forandret til ovennævnte Stamhuus.
Odense Adresse-Contoirs Efterretninger, 1838-03-20
AVERTISSEMENTS. Paa Grund af, at Borger og Smaakjører Mathias Thrane her af Byen en Dag i forrige Aar og paa et Auctionssted, offentlig og i mange Menneskers Paahør, vovede, skjøndt ligesaa ubeføiet som fra min Side ham dertil givet Anledning, at fremføre høist fornærmelige Beskyldninger mod mig, og for hvilket hans Forhold jeg strax sagsøgte ham, finder jeg mig beføiet til, herved at offentliggjøre Conclusionerne af den i Sagen inden Odense Politieret den 12 Jan. d. A. afsagte Dom, der lyder saaledes: Thi kjendes for Ret De paaankede Udladelser mortificeres herved, saaledes at de ikke komme Klageren Hans Christensen til Skade paa Ære, gode Navn og Rygte, og bør Jndklagede, Smaakjører Mathias Thrane, for sit i saa Henseende udviste Forhold, bøde 15 Rbd. Sølv til Odense Byes Fattigkasse og derhos betale Sagens Omkostninger med 6 Rbd. Sølv. Det idømte udredes inden 3 Solemærker efter denne Doms lovlige Forkyndelse, under Adfærd efter Loven. Hans Christensen, Odense den 19 Marts 1838. Tjenestekarl. Paategnede Subskriptionsplaner paa en ny 5te gjennemseet og med de fornødne Rettelser og Tilføininger forsynet Udgave af Dr. Conferentsraad Generalprocureur og Storkors af Dannebrogen.
Odense Adresse-Contoirs Efterretninger, 1838-03-20
Ørsteds Formularbog bedes snarest muligt indsendte her til Bogladen, da 1ste Hefte om kort Tid vil udkomme, hvorefter den forhøiede Bogladepriis indtræder. Adressekontoirets Boglade.
Odense Adresse-Contoirs Efterretninger, 1838-03-20
Lægdslister samt Af= og Tilgangslister for Lænderne faaes paa Adressekontoirers Boglade. Pastor Sørensens udødelige Mesterstykke, eller Usandhederne indpakkede i Flynderskind, bestaaende af 11 Octavblade, har forladt Pressen, og bekommes paa forhen averterede Steder og hos Bogbinderen i Faaborg til 16 s. heftet. En ditto actmæssig Jndstilling aabner ved Pressen ligeledes snart sit populære Organ for Publicum under Titel: "Signalement, eller Skarnbassen med to Æselører, som Apendir. Mit sidste Jndlæg i Provsteretten: "Fastelavnsriset, eller Børsten til den dunede Samvittighed, bliver muligen solgt til Fordeel for Sognets Fattige. Jochumsen. Barløse den 18 Marts 1838.
Odense Adresse-Contoirs Efterretninger, 1838-03-20
Odense Realskole. Den aarlige Examen i Odense Realskole tager sin Begyndelse den 2den og continuerer den 3die, 5te og 6 April. Elevernes ærede Forældre, Ungdommens og Oplysningens Venner bedes at beære denne offentlige Exammen med deres hædrende og opmuntrende Nærværelse.
Odense Adresse-Contoirs Efterretninger, 1838-03-20
Anmeldelse om nye Elevers Optagelse efter Examen skeer til en af undertegnede Forstandere. Odense den 19 Marts 1838. F. Hansen. S. Sørensen. N. Jensen. Saa hastig Vandet bliver aabent, afseiler Skipper H. Hansen af Nyborg til Kjøbenhavn, og medtager Fraargods og Passagerer. De Lysthavende behage at henvende sig til Hr. Kjøbmand C. Hansen jun. eller til Skipperen selv, som boer ved Slottet i Nyborg.
Odense Adresse-Contoirs Efterretninger, 1838-03-20
En Cand. philos. ønsker sig i en af Provindserne en Huuslærerplads til førstkommende Maidag; han underviser i Fransk og Tydsk, alle til examen artium henhørende Videnskaber, samt Musik; Billetter desangaaende, mærkede F. P., modtager Adressekontoiret.
Odense Adresse-Contoirs Efterretninger, 1838-03-20
Paa Søegaard paa Langeland kan 2 Mergelgravere samt 2 Steensættere, der tillige kan grave Vandgrøfter i en Brak mark, uafbrudt faae Arbeide hele Sommeren igjennem, naar de for Duelighed fremlægge gode Vidnesbyrd og snarest mulig dermed henvende sig til undertegnede Forpagter. A. Rasmussen.
Odense Adresse-Contoirs Efterretninger, 1838-03-20
10 Tønder gode Sæde=Erter og 40 Traver Langhalm er at erholde i Munkebo Præstegaard. De Ge Mod 1ste Prioritet i en Jordlod af Størrelse 16 Tdr. Land, som er vel dyrket og af fortrinlig Bonitet, ønskes 1200 Rbdlr. Herpaa Reflecterende behage snarest muligt at henvende sig til Adressekontoiret, som anviser den Søgende.
Odense Adresse-Contoirs Efterretninger, 1838-03-20
Undertegnede anbefaler sig i det tilstundende Foraar med et velassorteret Udsalg af friskt og ægte Urtefrøe til de billigste Priser; ligeledes 806 Sorter Blomsterfrøe a 4 Sk. Portionen, udmærket Weimarsk Sommer- og Vinterlevkoifrøe, (81 Sorter) a 50 Korn 8 Sk.; udmærkede dobbelte Asters (34. Sorter), særdeles smukke Hankamme (20 Sorter) og extra dobbelte Balsaminer (24 Sorter). Uagtet Priserne pr. Pd. er ansat saa billigt som muligt, gives dog til Handlende, paa Bestillinger paa 25 Rbd. og derover, 10 pCt. Rabat; det tilbydes ogsaa at levere Blomsterfrøe, af de meest yndede Sommerblomster, for 3 Sk. pr. Port. til Udsalg. og atter modtage tilbage, hvad der ei ved Foraarets Ende maatte være solgt. Ligeledes anbefaler jeg min betydelige Samling af Petteplanter og Stander, og især de ei ubetydelige Samlinger af udmærkede dobbelte Camellier (74 Sorter), Potteroser (104) og Cactus (100 Sorter), som alt er ansat til de allorbilligste Priser. Trykte Priisfortegnelser erholdes gratis hos Dhrr. Boghandlere Reitzel i Kjøbenhavn, Gumpert i Gothenborg, Milo i Odense, Wolff i Helsingser og Jessens Enke i Aarhuus; Dhrr. Gartnere Suhr paa Tranekjær og Wandall paa Brahesborg; Hr. Kjøbmand S. A. Galle i Nestved og Hr. Handelsfuldmægtig Fischer i Weile, som alle modtage Bestillinger, og hos Undertegnede. F. J. Chr. Jensen, Korsøer den 18 Marts 1838. Gartner hos Etatsraad Rambasch. Fortegnelser for 1838 over have, Mark, Træe= og Blomsterfrøe, ligesom ogsaa over dobbelte Georginer fra C. Eckardt, i Kiel er gratis at erholde hos P. From i Faaborg.
Odense Adresse-Contoirs Efterretninger, 1838-03-20
Lyneborg Salt. I Commission har jeg modtaget til Forhandling. et Partie bedste Lyneborg Salt i plomberede Foustager, som jeg tillader mig at anbefale til en Hendr. Teisen. særdeles billig Priis.
Odense Adresse-Contoirs Efterretninger, 1838-03-20
Til Paaske Flyttetid er at faae til Leie Huset Nr. 159 i denne Byes Sundstræde, som er 7 Fag til Gaden, hvori er 2 Stuer, et Sovekammer og Pulterkammer, et stort Kjøkken og Spisekammer, samt et Halvtaghuus i Gaarden til Brændsel &c. og en Hauge. Om Leien akkorderes med Undertegnede. S. P. J. Winning. Faaborg den 13 Marts 1838. Mandagen den 26 d. M., om Formiddagen Kl. 9, bliver, efter Vedkommendes Begjering og ifølge passeret Execution hos Handelsmand Wulf Moses, afholdt offentlig Auction i Gaarden No. 270 paa Vestergade over endeel forskjellige Handelsvarer. - Endvidere bortsælges ved samme Auction en 2 Etages Kakkelovn, et Chatol, nogle Sengeklæder og Sengesteder m.v. Hvilket herved bekjendtgjøres til Lysthavendes Efterretning. Reimuth. Odense den 13 Marts 1838. Fredagen den 9 April førstkommende, Formiddag Kl. 9 og paafølgende Dag, bliver, efter Skifterettens Foranstaltning, afholdt offentlig Auction i Gaarden No. 192 paa Vestergade over afg. Bogtrykker Jversens Enkes Efterladenskaber, bestaaende af Mahognie, Birke= og Fyrretræes Meubler, Speile, og Skilderier, Sølv, Plet, Kobber, Messing, Glas og Porcellain, Linned og Dækketøi, Sengsteder og Sengklæder, Skabe, endeel Skov-Decorationer, et stort Flag med Vimpel, nogle Bøger m.v., hvorover trykte Cataloger kan erholdes paa Undertegnedes Kontoir 8 Dage førend Auctionen. Dette bekjendtgjøres herved til Lysthavendes Efterretning. Reimuth. Odense den 17 Marts 1838. Torsdagen den 26 April d. A., om Formiddagen Kl. 9, bliver, efter Begjæring af Kjøbmand E. Teisen, afholdt offentlig Auction i Gaarden No. 280 paa Vestergade over nogle Meubler og Effekter, bestaaende af Stole, Borde, en Dragkiste, et Chatol, Speile, Sengsteder og Sengklæder, Linned, Kobber, Tin og Messing m.v. Ligeledes bortsælges endeel Avlsredskaber, saasom Vogne, Plouge og Harver, samt nogle Haveredskaber og 2 gode Arbeidsheste. Hvilket herved bekjendtgjøres til Lysthavendes Efterretning. Reimuth. Odense den 17 Marts 1838.
Odense Adresse-Contoirs Efterretninger, 1838-03-21
67 Aargang. Ne 49. Fyens Stifts Kongelig ene privilegerede. Adresse- og politiske Avis. sant Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1838-03-21
Redigeres, trykkes og udgives i Odense af Søren Hempel, Kancellieraad. Onsdagen. 21 Marts 1838.
Odense Adresse-Contoirs Efterretninger, 1838-03-21
Jndhold. Fædrelandet. Offentlige Foranstaltninger, Blandinger.
Odense Adresse-Contoirs Efterretninger, 1838-03-21
Fædrelandet. Offentlige Foranstaltninger. Under 30 Jan. d. A. er fra Kancelliet afgaaet Circulairer til samtlige Biskopper, Magistrater og Byfogder i Kjøbstæderne udenfor Kjøbenhavn, saavelsom Magistraten i Kjøbenhavn, og Amtmændene om at erholde de fornødne Oplysninger, som Commissionen for det statistiske Tabelværk for Danmark behøve til den samme af Hs. Majestæt Kongen paalagte Udarbeidelse af et statistisk Tabelværk for Danmark 7). Efter et medfølgende Schema paaligger det saaledes Sognepræsterne paa Landet at foranstalte Optælling over Creaturholdet, saaledes som samme befandtes i Februar Maaned 18338 nemlig Heste, Hingster og Hopper, Plage og Føl, deraf Fuldblods og forædlede med engelsk Blod, Køer, Stude, og Tyre over 3 Aar gamle, Ungqvæg til Opdræt, Sviin og Grise (ved Slutningen af Juni Maaned 18377, Bistader, i Aaret 1837 opfødte Føl, Kalve, Lam og Grise, hvorved bemærkes, at, da Hensigten af denne sidste Meddelelse er at erfare den hele Produktion for et Aar, medregnes her ikke de tilkjøbte, men vel de solgte Dyr, saavelsom de slagtede Kalve, Lam og Grise af Aarets Tillæg. Med Hensyn til Jordernes Besaaning oplyses, hvor mange Fold der i jævngode Aar kan antages af hver Kornsort saavelsom Erter, Kartofler og andre Rodfrugter (udenfor Haverne), hvormange Lpd. Kløver= eller Græsfrøe, Tdr. Vinterraps og Sommerraps, Hør, Hamp, Kommen &c. Med Hensyn til de raae Produkters Forædling, opgives hvormange Væve til Næringsbrug eller Huus-Jndustrie, til Ulden-, Linned=Bomuldstøi m.v., Kalkbrænderier, Teglbrænderier, Pottemagerier, Garverier, Feldberederier, Møller til Meel= og Grynmaling, Oliemøller, Valke møller, Papirmøller, Barkmøller o. s. v., om de drives ved Vind, Vand, Heste, Damp m.v. og endelig i de Sogne i Jylland, hvor Uldbinderiet og Træskoemageriet til Salg. udgjør en vigtig Erhvervsgreen, hvormange Pund Strømper, Trøier, Buxer og andet Uldengods Sognet kan antages aarligen at forarbeide, eller Par Træskoe der tilvirkes.
Odense Adresse-Contoirs Efterretninger, 1838-03-21
Med Hensyn til Tiende=Afgivterne og enkelte andre Gjenstande opgives Penge Værdien af Konge-Kirke= og Præste-Korntienden af 1837 Aars Afgrøde, Værdien af Qvægtiende, Smaaredsel, Degnetrave o. s. v. Fremdeles hvormange praktiserende Læger og Jordemødre der ere bosatte i Sognet, hvormange Kroer eller Værtshuse, Gjæstgiverier eller Trakteursteder der findes. Foruden de anførte Efterretninger for de særskilte Sogne meddeles under een for samtlige de Sogne, der høre under Pastoratet, Efterretninger og hele Pastoratets Skole- og Fattigvæsen, a) Rummet har hidtil nødsaget at udsætte denne interessante nemlig Antallet af Almueskoler og de i samme underviste Børn, de Skolerne tilhørende Legatkapitaler, Ydelser til samme i Penge eller Naturalier, udredte som Byrde for Communen, hvormange der ere forsørgede i Hospitaler, Fattig= og Arbeidshuse, eller udenfor disse Stiftelser stadigen eller temporairt paa Grund af Sygdom &c., Alt beregnet i Penge efter Gjennemsnit af de nærmest foregaaende 5 Aar, og ved Naturaliers Beregning følges den paa Stedet gjeldende Kapitelstaxt for hvert Aar, forsaavidt Artiklerne derunder henhøre, ellers følges de almindelige Markedspriser, dog regnes en Kostdag til et Fattiglem her overalt til 8 s. Beregningerne ønskes inden paafølgende April Maaneds Udgang afsendte under Kongelig Tjeneste til ovennævnte Kommission.
Odense Adresse-Contoirs Efterretninger, 1838-03-21
Da der - hedder det i en tilføiet Note i Kollegialtidenden - uden Tvivl gives Adskillige, der med mistænk somt Øie betragte slige Efterretningers Jndsamling, som om de tilsigtede en Forøgelse i deres Byrder, istedetfor at de snarere kunne ventes at ville opfordre til at overveie, hvad der videre kan foranstaltes til at styrke og fremme Nationalvelstanden, medens Andre betragte Sagen med Ligegyldighed som det Offentlige uvedkommende, saa vidste Kommissionen ingen Andre, til hvem Man overalt med Tryghed kunde betroe dette Arbeides Bestyrelse, end Sognepræsterne; men fordi disse styre eller lede Efterretningernes Jndsamling, behøve de ingenlunde selv at udføre Detaillen af Arbeidet, men maatte kunne benytte Skolelærerne, Sognefogderne, Oldermændene, eller hvilke andre med Lokal=Forholdene bekjendte Mænd i Sognene, de dertil finde skikkede og imellem hvilke de kunne deele Forretningen.
Odense Adresse-Contoirs Efterretninger, 1838-03-21
Efter Schemaet for Kjøbstæderne bliver her, foruden Alt, hvad der af det Foregaaende paa disse er anvendeligt, endnu at tilføie, hvormange Alen Byen er i Omkreds og dens Jndhold af Alen, Kjøbstædjordernes Areal, Gader, Gaarde og Huse, Kirker (med Angivelse af deres Kapitaler), kongelige eller offentlige Bygninger, hvormange og hvor dybtgaaende Skibe, der kunne indløbe i Havnen, hvormange Torve= og Markedsdage Byen har, Antallet af Borgere, Haandværkslang og Handelslang (Medlemmer Svende, og Drenge), hvormange Skibe, tilsammen af Commercelæsters Drægtighed, Byen eier, Overformynderiets og Sparekassens Kapitaler, Borgervæbningens specielle Styrke, Antallet af Gadelygter, Brandsprøiter, Vægtere og Politiebetjente, offentlige og private Skoler af ethvert Slags, deres Legatkapitaler, hvad der udredes til Skolerne. som tvungen Byrde for Communen, det til Byens oskonomiske Udgivter Paalignede, hvormeget der i det Hele er udredet af Byens Kasse til enhver af de offentlige Jndretninger, Havnekassens Kapitaler, samt aarlige Jndtægter og Udgivter m.v. en Amtmændene have af Herredsfogden og Birkedommeren at indhente nøiagtig Underretning om, hvormange Spand= og Gangdage hvert Landsbysogn i Aaret 1837. uden Godtgjørelse har forrettet til det offentlige Veiarbeide og andre offentlige Arbeider. Endelig ere Amtsforvalterne under 10 Februar d. A. paalagte, inden næste Mai Maaneds Udgang at indsende Fortegnelse over de i Aaret 1837 forrettede Frireiser, under særskilte Rubriker, nemlig de saakaldte Sognereiser, og Konge- og Amtsreiser, med Underretning om Miletallet. Disse Fortegnelser blive at forfatte efter de fra Sognefogderne indhentede Underretninger.
Odense Adresse-Contoirs Efterretninger, 1838-03-21
J en Skrivelse af 20 f. M. har Cancelliet yttret, at en Skifteforvalter ikke kan ansee sig berettiget til at beregne sig i Recognition af en Bevilling til at hensidde i uskiftet Bo det Halve af det, han vilde have erholdt, naar Boet var taget under Behandling.
Odense Adresse-Contoirs Efterretninger, 1838-03-21
Da den Deputerede for Kjøbstædernes 5te Valgdistrikt for Nørre=Jylland, Procurator Hostrup, har anmeldt, at han har afhændet den ham tilhørende Gaard i Ribe, og paa Grund deraf ikke meere kan være Deputeret, har den Kongelige Commissarius under 10 d. M. indkaldt Suppleanten for bemeldte Valgdistrict, Kasserer Warming i Ribe, til Møde i hans Sted.
Odense Adresse-Contoirs Efterretninger, 1838-03-21
Under 17 f. M. er keiserlig østerrigsk Generalconsul for Hertugdømmet Holsteen, Sicinio de Pretis, anerkjendt i samme Egenskab for alle Havne paa Vestkysten af Hertugdømmet Slesvig.
Odense Adresse-Contoirs Efterretninger, 1838-03-21
Under 10 Marts d. A. er overordentlig Gesandt og befuldmægtiget Minister ved det Kongelige Storbrittanniske Hof, Kammerherre, Hofjægermester A. Blome, Commandeur af Dannebrogordenen, udnævnt til Storkors af Dannebrogordenen.
Odense Adresse-Contoirs Efterretninger, 1838-03-21
Under f. D. er Minister=Resident ved de frie Hansestæder, samt Generalconsul i Hamborg, Kammerjunker C. H. Bille, Ridder af Dannebrogen, udnævnt til Kammerherre.
Odense Adresse-Contoirs Efterretninger, 1838-03-21
Den Deputerede for Kjøbstædernes 8de Valgdistrikt for Nørre-Jylland, Kjøbmand Faartoft i Nykjøbing paa Morsø, har anmeldt, at hans Næringsvei ikke tillader, at han er fraværende, og at han derfor ikke kan møde i den nu forestaaende Stænderforsamling i Viborg. Da Lands-Overrets=Procurator Møller i Viborg, der var valgt til Suppleant for bemeldte District, tillige var Suppleant for det 4de Kjøbstæd Valgdistrict og i sidstnævnte Egenskab er indkaldt til Møde, er der under 15 d. M. meddeelt Valg directeuren i det førstnævnte District Ordre til at foranstalte nyt Valg foretaget.
Odense Adresse-Contoirs Efterretninger, 1838-03-21
Efterretninger om ledige geistlige Embeders Jndtægter og de paa samme hvilende Byrder: Vildsted og Vindblæs Sognekald i Viborg Stift. Gammel Angivelse 200 Rd. Embedets nuværende Jndtægter ere følgende: 1) Korntienden af Sognenes 236 Tdr. 6 Skpr. 1 Fdkr. tiendeydende Hartkorn udgjør omtrent 54 3/4 Tdr. Rug, 54 Tdr. Byg og 97 1/2 Tdr. Havre. 2) Qvægtiende og Smaaredselstiende c. 17 Rbd. 3) Smaarente 15 Oel Æg, 1 Lpd. Smør, 2 Lpd. Ost, 10 Tdr. Rug og 1 Mk. 9 s. 4) Offer og Accidentser c. 100 Rbd. 5) Præstegaarden staaer for Hartkorn 6 Tdr. 3 Skpr. med et Areal af 100 Tdr. Land. 6) Til Præstekaldet, hører en Annergaard i Vindblæs Bye, ligeledes i samme Bye et Huus uden Jord og et lignende i Vildsted Bye. Annergaarden staaer for Hartkorn 3 Tdr. 2 Skpr. 2 Fdkr. 1 Alb., og deraf svares i Landgilde 2 Tdr. Rug, 2 Tdr. Byg og 5 Rbd. Tienden er indbefattet under det ovenanførte Beløb af den hele Tiende. Af de to Huse forrettes 16 Dages Arbeide til Præstegaarden. Dragonhest holdes.
Odense Adresse-Contoirs Efterretninger, 1838-03-21
2. Ferslev, Dal og Volsted Sognekald i Viborg Stift. Gammel Angivelse 400 Rd. Jndtægterne ere nu følgende: 1) Korntienden af Sognenes 295 Tdr. 3 Fdkr. 2 Alb. Hartkorn, deraf vil Vederlaget for Tienden af omtrent 214 Tdr. Hartkorn blive fastsat af den overordnede Tiendekommission; det har hidtil udgjort 33 Tdr. 1/2 Skp. Rug, 87 Tdr. 3 1/2 Skp. Byg, 102 Tdr. 7 Skpr. Havre, 7 1/2 Skp. Erter; af 5 Huse er Vederlaget uforanderlig fastsat til 2 1/4 Skp. Rug, 5 3/2 Skp. Byg, 1 Td. 2 Skp. Havre, betalte efter hvert Aars Kapitelstaxt, af omtrent 81 Tdr. Hartkorn kan Tienden hæves i Kjærven; Vederlaget har hidtil været 14 Tdr. 6 Skpr. Rug, 36 Tdr. 7 Skpr. Byg, 43 Tdr. 3 Skpr. Havre, 2) Qvægtienden udgjør omtrent 18 Rbd. Sølv (derunder er Smaaredielstienden indbefattet). 3) Midsommersrente, Nannest, Paaske= og S. Hansrente 22 Oel Æg, 3 Tdr. 3 1/2 Skp. Rug og 1 Rbd. 1 Mk. 8 s. Sølv, samt 18 Lpd. 12 Pd. Ost. 4) Offer og Accidentser, 110 til 120 Rbd. Sølv. 5) Præstegaarden staaer for Hartkorn 6 Tdr. 4 Skpr. 2 Fdkr. 2 Alb. med et Areal af 61 Tdr. 1 1/2 Skp. Land Agerjord, 14 Tdr. 4 1/2 Skp. Land Eng=, Tørv- og Mosejord og 69 Tdr. 5 Skpr. Land Hede. 6) Til Kaldet hører en Annergaard i Dal Sogn, staaende for Hartkorn 3 Tdr. 3 Skpr. 3 Fdkr. 1 Alb., hvoraf hidtil har været svaret 26 Rbd. Sølv som Vederlag for Tienden og i Landgilde 4 Skpr. Rug, 1 Td. Byg og 1 Td. 2 Skpr. Havre. Herligheden tilhører Kaldet. En Annergaard i Volsted, hvoraf Landgilden er 1 Td. 2 Skpr. Rug, 1 Td. 4 Skpr. Byg, 3 Tdr. 6 Skpr. Havre. Tienden er indbefattet under Tienden af Volsted Sogn. Beneficiarius er ikke Herlighedseier. Dragonhest holdes.